**Գավառ համայնքի ղեկավար Գուրգեն Մարտիրոսյանի շնորհավորական ուղերձը մայիսի 1-ի կապակցությամբ**

Հարգելի հայրենակիցներ․

Սրտանց շնորհավորում եմ ձեզ Աշխատանքի և աշխատավորների օրվա կապակցությամբ:

Համաշխարհային նշանակության այս տոնը մեզանում նշելը երկարամյա ավադույթ է դարձել։ Հայ աշխատավորը բոլոր ժամանակներում էլ իր մտքի ու ձեռքի ուժով ցույց է տվել աշխատանքի գինը և իր աշխատանքով փայլել ոչ միայն մեր երկրում, այլ նրա սահմաններից դուրս։

Մեր աշխատասեր լինելու շնորհիվ է, որ հազարամյակի պատմության խորքերից մեր ազգը կենսագրություն է կերտել և իր աշխատուժը ներդրել սեփական բարեկեցությանն ու մեր երկրի շենացման գործին։

Ուժ ու ավյուն, տոկունություն ու լավատեսություն եմ մաղթում հայ աշխատավորին՝ հավատալով այդ աշխատանքի արդյունքը նպաստելու է բոլոր լավ երևույթների ստեղծմանը։

Կրկին շնորհավորում եմ մայիսի1-ի առթիվ և բոլորիդ մաղթում սեր դեպի աշխատանքը և ամենայն բարին։

*Լավագույն մաղթանքներով՝ Գավառ համայնքի ղեկավար՝ Գուրգեն Երվանդի Մարտիրոսյան*